Diari Oficial de la Generalitat Valenciana


Sumari del DOGV 9936, del 13-09-2024 (2024/8963)

RESOLUCIÓ de 8 d’agost de 2024, per la qual es convoquen subvencions i assignacions econòmiques per a la realització d’activitats complementàries dirigides a l’alumnat escolaritzat en centres d’educació especial o en unitats d’educació especial situades en centres ordinaris sostinguts amb fons públics, per a l’exercici 2024.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9936

Data del DOGV
:   13-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8963

CVE
:   DSIJ-E-1827-6064

Data del document
:   08-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * ajuda pública
    * educació especial
    * ensenyament públic

L’Orde 32/2016, de 12 de juliol, de la Conselleria d’Educació, Investigació, Cultura i Esport, aprova les bases reguladores per a la concessió de subvencions per a la realització d’activitats complementàries per a l’alumnat escolaritzat en centres d’Educació Especial o en unitats d’Educació Especial situades en centres ordinaris sostinguts amb fons públics (DOGV 7829, 15.07.2016).

La Generalitat ha previst, en els pressupostos de 2024, dos tipus de recursos, per a fomentar activitats que afavorisquen el desenrotllament de les habilitats socials necessàries per a la inclusió de l’alumnat amb necessitats educatives especials. D’una banda, per als centres privats concertats i centres de titularitat de corporacions locals, s’abordaran amb caràcter de subvenció, a càrrec de la línia S0290, «Subvencions d’activitats d’integració de l’alumnat de centres d’educació especial», del capítol IV, inclosa en el Pla estratègic de subvencions de la Conselleria d’Educació, Universitats i Ocupació per al període 2024-2027, en el seu objectiu estratègic 3.3. D’altra banda, les quanties assignades als centres docents públics, amb caràcter de gasto extraordinari de funcionament, s’abonaran a càrrec del capítol II.

En virtut del Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions (DOGV 9891 bis, 12.07.2024), i del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació (DOGV 9661, 14.08.2023), i segons el que s’establix en els articles 160, apartat 4, paràgraf b, i 166 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i vista la proposta de la Direcció General d’Innovació i Inclusió Educativa i de conformitat amb esta,

RESOLC

*Primer. Objecte i àmbit aplicable*

1. Convocar, per a l’exercici 2024, subvencions i assignacions econòmiques destinades a afavorir l’accés a les activitats complementàries de l’alumnat amb necessitats educatives especials escolaritzat en centres d’educació especial o en unitats d’educació especial situades en centres ordinaris sostinguts amb fons públics de la Comunitat Valenciana.

Els objectius prioritaris de les activitats complementàries són:

a) Afavorir el desenrotllament d’habilitats socials i de relació interpersonal.

b) Incrementar el nivell d’independència de l’alumne o l’alumna en tot el que tinga relació amb l’autonomia personal (higiene, neteja personal, roba i alimentació).

c) Utilitzar adequadament els recursos comunitaris: transport, telèfon, correu postal, correu electrònic, informació i altres.

d) Planificar i participar en activitats d’oci i temps lliure.

2. Aprovar el Pla de control aplicable a l’Orde 32/2016, per a l’exercici 2024, que figura en l’annex I.

*Segon. Condicions de la concessió*

Les condicions de la concessió de les subvencions i ajudes econòmiques són les següents:

El procediment de concessió es tramitarà en règim de concurrència competitiva, d’acord amb el que s’establix en l’Orde 32/2016.

Seran subvencionables els gastos corrents derivats de la realització d’activitats complementàries, definides en l’article 4 de l’Orde 32/2016.

Les activitats complementàries hauran d’haver sigut realitzades en el període comprés entre l’1 de setembre de 2023 i el 30 de juny de 2024.

Es podran incloure fins a un màxim de tres activitats complementàries per al període establit per cada centre d’Educació Especial o unitat d’Educació Especial situada en centre ordinari.

Podran ser actuacions periòdiques o continuades (natació, competicions esportives, etc.), així com l’assistència a jornades d’intercanvi, fires, exposicions de treballs o altres activitats educatives. En tot cas, hauran de ser superiors a un dia.

Hauran de facilitar la participació de tot l’alumnat al qual van dirigides, sense que hi haja cap mena d’exclusió per raons econòmiques o d’una altra índole.

*Tercer. Finançament de les ajudes*

1. Les quantitats concedides finançaran parcialment els gastos que es generen derivats del cost individual de les activitats complementàries fetes per l’alumnat. En tot cas, la quantitat concedida no podrà excedir el total dels gastos generats per la seua realització.

2. El finançament de les quantitats assignades als centres docents públics, amb caràcter de gasto extraordinari de funcionament, s’abonarà a càrrec del capítol II del subprograma pressupostari 422H00 del pressupost de la Generalitat de l’any 2024, per un import global màxim de 100.000 euros.

3. El finançament de les quantitats assignades als centres docents privats concertats i centres de titularitat de corporacions locals s’abonarà amb caràcter de subvenció, a càrrec de la línia de subvenció S0290 del capítol IV del subprograma pressupostari 422H00 del pressupost de la Generalitat de l’any 2024, per un import global màxim de 30.000 euros.

*Quart. Gastos susceptibles d’assignació econòmica o subvenció*

Els gastos subvencionables o susceptibles d’assignació econòmica derivats d’estes activitats podran ser:

1. Gastos derivats de viatges, visites i experiències.

Els viatges, les visites i les experiències estaran organitzats a este efecte i incloses en la PGA, amb coneixement i participació del claustre i vistiplau de consell escolar del centre, així com de les famílies de l’alumnat.

Es podrà triar la realització de:

1 viatge de grup de llarg recorregut en el període establit per a esta convocatòria, que podrà incloure visites guiades.

Un màxim de dos excursions a curta o mitjana distància en el període establit, que podrà incloure visites.

Els viatges, les visites i les experiències tindran objectius explícits i concrets que faciliten la transició a la vida adulta i incrementen el nivell d’independència i autonomia i afavorisquen el desenrotllament d’habilitats socials i de relació amb l’entorn social i cultural.

Els gastos derivats de viatges, visites i/o experiències podran incloure:

Transport.

Allotjament.

Entrades.

Manutenció.

Altres justificats imprescindibles per al desenrotllament de l’activitat.

2. Material no inventariable o fungible, com el material de papereria, no destinat a la personalització o adequació d’espai, que resulte necessari per al desenrotllament de l’activitat complementària programada.

Es podrà justificar un màxim de 800 euros per al període establit en esta convocatòria.

3. Productes per al desenrotllament d’activitats que incrementen el nivell d’independència de l’alumnat en tot el que fa referència a l’autonomia personal (higiene, neteja personal, roba i alimentació).

Es prioritzaran activitats que fomenten: l’alimentació saludable, a base de fruita i verdura, per peces, trossejada, en suc o en puré sense additius, i es tindrà en compte la preparació i/o el consum d’aliments no processats en el transcurs del desenrotllament d’altres activitats complementàries programades per a alumnat amb necessitats educatives especials.

Es podrà justificar un màxim de 1.000 € per al període establit en esta convocatòria.

*Quint. Forma i termini de presentació de les sol·licituds*

1. El termini de presentació de les sol·licituds s’iniciarà l’endemà de la publicació d’esta resolució i serà de 10 dies hàbils.

2. La sol·licitud i la documentació requerida es presentaran de manera telemàtica a través d’OVICE [https://ovice.gva.es/](file:///C:/Users/O74365065X/AppData/Local/Microsoft/Windows/INetCache/Content.Outlook/F2R6GOID/(https:/ovice.gva.es/), seleccionant en primer lloc «centres educatius sense distinció de titularitat» i, a continuació, «educació especial», des d’on s’accedirà al formulari corresponent.

*Sext. Documentació que ha d’acompanyar les sol·licituds*

1. La sol·licitud haurà d’estar acompanyada de la documentació que es detalla en la base reguladora quarta arreplegada en l’annex I de l’Orde 32/2016.

2. La memòria de l’activitat o activitats a què es fa referència en esta base quarta, incorporarà fonts de verificació de la realització de les activitats (per exemple, fotografies o altres testimoniatges gràfics), ajustant-se a la normativa vigent en matèria de protecció de dades.

3. A més de la documentació enumerada en la base quarta, tots els centres, independentment de la seua titularitat, han de presentar les factures que acrediten els gastos associats a les activitats objecte de la subvenció o assignació econòmica, així com els justificants del seu pagament:

a) L’arxiu que continga les factures haurà de comptar amb una llista d’estes per cada una de les activitats presentades i, a més, estes hauran d’estar adjuntades pel mateix orde en el qual estiguen relacionades. Si no és així, es considerarà que el gasto no ha sigut degudament justificat.

b) Les factures han de ser llegibles, i hauran d’incloure:

–  Dades de l’empresa, comerç o servici: nom, NIF, adreça postal, telèfon.

– Dades del centre: nom, NIF, adreça postal, telèfon.

– Concepte, que ha d’estar clarament relacionat amb l’activitat.

– Data de compra.

– Preu amb IVA desglossat i sumat al total de la factura.

c) En cap cas s’admetran tiquets de compra ni nòmines o contractes de personal del centre.

4. Els centres privats concertats sol·licitants que no autoritzen la Conselleria d’Educació, Cultura, Universitats i Ocupació a consultar telemàticament que estan al corrent de les seues obligacions tributàries i amb la Seguretat Social, ho faran constar expressament en l’apartat corresponent de la sol·licitud, i hauran de presentar la documentació següent:

a) Certificat actualitzat de la Tresoreria General de la Seguretat Social que acredite que l’entitat es troba al corrent de les seues obligacions amb la Seguretat Social.

b) Certificat actualitzat de la delegació corresponent de l’Agència Estatal de l’Administració Tributària que acredite que l’entitat es troba al corrent de les seues obligacions tributàries amb la hisenda estatal.

c) Certificat actualitzat de l’Agència Tributària Valenciana que acredite que l’entitat es troba al corrent de les seues obligacions tributàries amb la hisenda autonòmica valenciana.

5. Els centres de titularitat de corporacions locals hauran de presentar el certificat de l’acord de l’òrgan competent de la corporació per la qual s’autoritza la participació en la present convocatòria.

6. El model de sol·licitud telemàtica inclou tant la declaració responsable de la titularitat del centre de no tindre les prohibicions per a obtindre la condició de persona beneficiària, previstes en l’article 13 de la Llei 38/2003, general de subvencions, com la declaració responsable del compromís de compliment de les obligacions que es deriven de la recepció de la subvenció.

7. En cas que, a l’efecte de l’abonament de la subvenció, en la sol·licitud s’indique un compte bancari distint de l’establit per al pagament dels gastos de funcionament del concert, s’haurà d’aportar un document de domiciliació bancària, que està disponible en tràmit automatitzat en la seu electrònica de la Generalitat en l’adreça [https://sede.gva.es/es/inicio/procedimientos?id\_proc=22738](https://sede.gva.es/va/inicio/procedimientos?id_proc=22333), en compliment de la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana d’acord amb el que es preveu en l’Orde 2/2022 de la Conselleria d’Hisenda i Model Econòmic, per la qual es regulen les actuacions o tràmits d’alta, modificació i baixa de les dades personals identificatives i bancaris de les persones físiques i jurídiques que es relacionen econòmicament amb la Generalitat.

*Sèptim. Valoració de sol·licituds per l’òrgan gestor*

1. Una vegada presentada la sol·licitud, es procedirà a la revisió i la valoració de la documentació.

2. Si després de rebre la sol·licitud i la documentació adjunta falten documents o dades essencials per a resoldre l’expedient, es notificarà al centre interessat mitjançant OVICE perquè en 10 dies hàbils aporte la documentació requerida.

3. En el cas de no esmenar la sol·licitud dins del termini, es dictarà una resolució de desistiment del procediment, d’acord amb l’article 68 de la Llei 39/2015, d’1 d’octubre, del procediment administratiu comú de les administracions públiques.

*Octau. Criteris de valoració de les sol·licituds*

1. La comissió tècnica valorarà les sol·licituds i la documentació acreditativa d’idoneïtat i de realització de les activitats presentades, tenint en compte l’ajust als models establits en els annexos II, III, IV i V de l’Orde 32/2016.

2. Els criteris de valoració es troben arreplegats en la base reguladora sexta de l’Orde 32/2016.

*Nové. Termini de resolució i notificació*

1. Feta la valoració dels projectes presentats, la comissió de valoració constituïda a este efecte, a través de l’òrgan instructor formularà la proposta de resolució de la concessió o denegació de les subvencions i assignacions sol·licitades a la persona titular de la direcció general amb competència en matèria d’Educació Especial.

Es concediran les subvencions i assignacions als centres que complisquen els requisits, segons el procediment que es detalla en la base reguladora sèptima.

2. El termini màxim per a resoldre i notificar la resolució de la convocatòria serà de sis mesos comptats des de l’endemà de la publicació en el *Diari Oficial de la Generalitat Valenciana*. Transcorregut este termini sense que s’haja dictat i notificat la resolució corresponent, es considerarà que s’ha produït desestimació per efecte del silenci administratiu, sense perjuí de l’obligació de resoldre d’acord amb la Llei del procediment administratiu comú de les administracions públiques.

3. La resolució del procediment de concessió es notificarà a les persones interessades mitjançant la seua publicació en el DOGV, en l’aplicació informàtica d’esta Conselleria i en la Base de dades nacional de subvencions, en compliment del que s’establix sobre publicitat de subvencions en la Llei 38/2003.

*Dècim. Mitjà de notificació o publicació dels diferents tràmits que s’han de fer en el procediment*

Els tràmits del present procediment s’hauran de notificar individualment a cada centre docent interessat a través de la plataforma de sol·licitud (OVICE) i, si és el cas, publicats en el *Diari Oficial de la Generalitat Valenciana*, d’acord amb el que s’establix en la Llei 39/2015 i la Llei 1/2015.

*Onzé. Protecció de dades*

1. Les subvencions objecte de la convocatòria requerixen el tractament de dades tant del personal del centre que participa en les activitats com de les persones representants i els càrrecs dels centres sol·licitants de la subvenció, així com de l’alumnat participant i dels pares, les mares o les persones que exercixen la tutoria legal, en els termes següents:

a) Responsable del tractament: Conselleria d’Educació, Cultura, Universitats i Ocupació amb domicili a l’avinguda de Campanar, 32, 46008 València, contacte: aostzytghccmtmrmfgfclpss@tgu.ju

b) Les dades del / de la delegat/ada de protecció de dades són les següents: Passeig de l’Albereda, 16. 46247 València. Adreça electrònica: sdr@hah.gs

c) Finalitat del tractament i base jurídica: amb base jurídica en el compliment d’una missió feta en interés públic, exercici de poders públics i en el compliment de les obligacions legals derivades d’esta convocatòria, de les seues bases reguladores i d’altres normes aplicables, incloses les que regulen el tràmit electrònic, les dades personals es tractaran per a tramitar i gestionar la subvenció. En compliment dels principis de publicitat i transparència, les subvencions concedides seran publicades, segons corresponga, en el diari oficial corresponent a l’efecte de notificació, en el portal de transparència de la Generalitat Valenciana i en el Sistema Nacional de Publicitat de Subvencions, amb indicació, segons cada cas, de la convocatòria, el programa i el crèdit pressupostari al qual s’imputen, el beneficiari, la quantitat concedida i l’objectiu o la finalitat de la subvenció.

2. Les persones interessades en este tractament tenen dret a sol·licitar l’accés, la rectificació i la supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica. En el cas de la Generalitat, l’exercici de drets es durà a terme de conformitat amb el que es preveu en l’enllaç següent: [http://sede.gva.es/va/proc19970](http://sede.gva.es/proc19970).

3. Les persones interessades poden presentar una reclamació davant de l’Agència Espanyola de Protecció de Dades [www.aepd.es](http://www.aepd.es/)  si consideren que no s’han atés els seus drets o s’ha vulnerat el tractament de les seues dades personals.

4. Quant al tractament de dades que du a terme la Conselleria d’Educació, Cultura, Universitats i Ocupació, es pot consultar el Registre d’activitat de tractament denominat «Ajudes, beques i subvencions» en la pàgina web: <https://ceice.gva.es/va/registre-de-tractament-de-dades>.

5. Quan la documentació presentada continga dades de terceres persones, abans de la comunicació d’estes dades a la Conselleria, els sol·licitants i representants legals han d’informar estes persones del tractament de les seues dades per part de la Conselleria, en els termes previstos en este resolc.

*Dotzé. Clàusula de transparència, subministrament d’informació i dades obertes*

1. Les entitats públiques hauran de complir amb les obligacions de transparència que, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d’abril, de transparència i bon govern de la Comunitat Valenciana, els corresponen com a entitat pública.

2. Les entitats privades destinatàries de la subvenció hauran de complir les obligacions de publicitat activa arreplegades en el capítol II del títol I de la Llei 19/2013, de 9 de desembre, quan:

a) Perceben, durant el període d’un any, ajudes o subvencions públiques en una quantia superior a 100.000 euros.

b) Perceben, durant el període d’un any natural, ajudes o subvencions de les entitats públiques de la Comunitat Valenciana arreplegades en l’article 3 de la Llei 1/2022 en una quantia superior a 50.000 euros.

c) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, hauran de publicar en els termes previstos en els principis generals de l’article 5 de la Llei 19/2013, de 9 de desembre, la informació institucional i organitzativa de l’article 6 i l’econòmica i pressupostària de l’article 8 d’esta.

Esta publicació es farà a través de la pàgina web de l’entitat, o bé a través de la plataforma TEP – Transparència Entitats Privades, de Gva Oberta, a la qual es pot accedir en gvaoberta.gva.es/va/tep, i haurà de publicar-se a partir de l’any següent a aquell en el qual s’hagen superat els llindars establits, i haurà de mantindre’s publicada durant almenys quatre anys naturals.

3. Sense perjuí de les obligacions previstes en els apartats anteriors, totes les entitats destinatàries de subvencions hauran de donar l’adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, inclòs el logotip de la Generalitat en mitjans de difusió com cartells, materials impresos, mitjans electrònics o audiovisuals i en qualsevol altre mitjà de publicitat que es faça de l’activitat subvencionada.

4. Totes les entitats destinatàries de subvencions estan obligades a subministrar a l’entitat concedent, amb requeriment previ, tota la informació que siga necessària per al compliment per esta de les obligacions previstes en la Llei de transparència, en el termini de quinze dies hàbils des del requeriment.

5. Els nous conjunts de dades que es generen per la formalització i el desenrotllament de les subvencions atorgades per l’Administració de la Generalitat han de disposar-se, sempre que siga possible, com a conjunt de dades obertes.

*Tretzé. Recursos*

Contra esta resolució, que esgota la via administrativa, podrà interposar-se un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació, de conformitat amb el que es disposa en l’article 46 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant este mateix òrgan, en el termini d’un mes computat en els mateixos termes, de conformitat amb el que es disposa en els articles 123 i 124 de la Llei 39/2015. Tot això sense perjuí que els centres docents puguen presentar qualsevol altre recurs que consideren pertinent.

*Catorzé. Eficàcia*

La present convocatòria entrarà en vigor l’endemà de la publicació en el DOGV.

  

València, 8 d'agost de 2024

(p. d. Resolució 13.04.2022; DOGV 9328, 29.04.2022)

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.